Фәнни эшмәкәрлеге этнос теорияһына , Волга буйының һәм Көньяҡ Уралдың ( ҡара : Волга-Урал тарихи-этнография өлкәһе ) төрки ( башҡорттар , мишәрҙәр , сыуаштар , татарҙар , типтәрҙәр һ.б. ) , фин-уғыр ( мариҙар , мордвалар , удмурттар һ.б. ) һәм көнсығыш славян ( украиндар , урыҫтар һ.б. ) халыҡтарының этник составы формалашыуына һәм этномәҙәни аралашыуына , бер-береһенә йоғонто яһауына , башҡорт халҡының этногенезы һәм этник тарихы проблемаларына ( ҡара : “ Башҡорт халҡының килеп сығышы : этник составы , урынлашыу тарихы ” ) , башҡорттарҙың демографияһына , ырыу-ҡәбилә ҡоролошона , этнографик төркөмдәренә һәм этник төркөмдәренә , традицион хужалығына , биҙәү-ҡулланма сәнғәтенә арналған .